b'\n_START_ARTICLE_\nPolegli brin\n_START_SECTION_\nOpis\n_START_PARAGRAPH_\nPolegli brin je plaze\xc4\x8d grm, ki v vi\xc5\xa1ino dose\xc5\xbee le med 10 in 30 cm, njegove veje pa so tanke in segajo ve\xc4\x8d metrov \xc5\xa1iroko. Odrasli listi so luskasti, dolgi med 1 in 2 mm (na glavnih poganjkih do 8 mm) ter \xc5\xa1iroki med 1 in 1,5 mm in so na veje nasprotno name\xc5\xa1\xc4\x8deni v parih. Mladi listki na mladih grmih so igli\xc4\x8dasti, dolgi med 5 in 10 mm. Stor\xc5\xbeki so modre barve z voskasto prevleko, podobni jagodam in v premeru merijo med 5 in 7 mm. V posameznem stor\xc5\xbeku sta obi\xc4\x8dajno dve semeni, redkeje pa eno ali tri. Semena dozorijo v 18 mesecih. Mo\xc5\xa1ki stor\xc5\xbeki so dolgi med 2 in 4 mm, iz njih pa se zgodaj spomladi sipa pelod. Polegli brin je dvodomna rastlina, kar pomeni, da na posameznem grmu rastejo, bodisi samo mo\xc5\xa1ki, bodisi samo \xc5\xbeenski stor\xc5\xbeki.'